Benvolgudes famílies,

Com a resum del que hem explicat a aquesta primera reunió sobre com començar el procés de les Estades lingüístiques que farà el/la seu/va fill/a , en aquests moments el preu del viatge està al voltant dels 700 €.

Aquest preu inclou:

* Destí: Athlone, situada al centre d’Irlanda.
* Durada: 6 dies/5 nits.
* Allotjament: Famílies (2/3 estudiants per família) en règim de pensió completa, amb dinars pícnic.
* Activitats d’anglès amb alumnat i professor nadiu: 12 hores, 3 hores per dia.
* Activitats lúdiques/culturals a les tardes.
* Viatge d’anada a l’aeroport del Prat amb bus.
* Viatges d’avió
* Transport dins d’Irlanda.

**Per poder realitzar les estades, cal que un dels pares o representants legals assisteixi a les reunions obligatòries d’aquesta activitat.**

Cal fer el primer pagament de **300 €**, especificant el nom i cognoms de l’alumne/a i retornar al tutor/tutora la **còpia del rebut** que us donaran a l’entitat bancària **juntament amb** la **fotocòpia del DNI** de l'alumne **com a molt tard el divendres 4 d'octubre.**

L’ingrés s’ha de realitzar als caixers automàtics de **Banc de Sabadell**. Els recordem que el codi del nostre institut és **137692.** El concepte a triar: **Estades 4t ESO**.

També podeu fer-lo, si ho preferiu, mitjançant transferència al compte del Banc Sabadell, número ES85-0081-1828-71-0001026409, recordant posar com a referència de l’ingrés **nom i cognoms** de l’alumne/a i **Estades 4t ESO**.

El segon pagament serà la primera setmana de febrer. I l’últim, a primers d’abril.

Per últim, es farà una reunió al mes de maig per informar-los amb detall de les activitats que els seus/ves fills/es faran durant l’estada lingüística.

Recordem que un/a alumne/a que hagi tingut problemes de disciplina, poc interès per l’estudi o moltes faltes injustificades no ha d’assistir a una activitat fora del centre.

Atentament,

Coordinadora de 4t Coordinadora Pedagògica

Esparreguera, 26 de setembre de 2019